### Beslutning

Godkendt.

### Sagsfremstilling

### Resume og sagens baggrund

Integrationsudvalget udarbejder en gang årligt, en indstilling til fordeling af § 18 midler til frivillige sociale foreninger på integrationsområdet. Beslutningskompetencen ligger hos Kommunalbestyrelsen. Der er indkommet i alt 4 ansøgninger til Integrationsudvalget, der er ansøgt for i alt 165.500 kr.

Der er i alt 777.423 kr. i puljen til fordeling, inklusive overførsel af ubrugte midler fra 2021.

### Indstillinger

Direktøren indstiller, at:

1. Integrationsudvalget udarbejder en indstilling til fordeling af § 18 midler på integrationsområdet 2022.
2. Økonomiudvalget og Kommunalbestyrelsen godkender Integrationsudvalgets indstilling.

### Behandling

Integrationsudvalget, Økonomiudvalget, Kommunalbestyrelsen.

### Sagsfremstilling

Ifølge Servicelovens § 18, skal Kommunalbestyrelsen årligt afsætte et beløb til støtte af frivilligt socialt arbejde. Kommunalbestyrelsen vedtog på deres møde d. 26. oktober 2011, at indstillingskompetencen vedr. § 18 ansøgninger til integrationsaktiviteter ligger hos Integrationsudvalget.

§ 18 puljen for 2022 til frivilligt socialt arbejde indenfor integrationsområdet udgør 351.443 kr. Der er 425.979 kr. i ubrugte midler fra 2021, som forventes overført til 2021. Det samlede beløb til fordeling udgør i alt 777.423 kr. Der er indkommet 4ansøgninger til puljen.

*§ 18 ansøgninger fra frivillige sociale foreninger*

Kalundborg Flygtninge Netværk: 120.000 kr.

Metal Midt-Vestsjælland mentor gruppe: 11.500 kr.

Røde Kors, Kalundborg: 12.000 kr.

Somaliske Internationale Kulturforening: 22.000 kr.

Der er ansøgt for i alt 165.500 kr.

Oversigt over de indkomne ansøgninger med beskrivelse samt ansøgningerne i deres fulde længde er vedlagt som bilag.

Med henblik på udarbejdelse af en indstilling til fordelingen af § 18 midler er vedlagt:

* Vedtagne kriterier for tildeling af § 18 midler, besluttet på [adresse] møde d. 12. december 2011.
* Sagsfremstilling fra [adresse] møde d. 9. september 2013, hvor fokusområder for tildeling af § 18 midler blev drøftet.
* Overordnede § 18 kriterier for alle frivillige sociale foreninger.

I bilaget med Integrationsudvalgets vedtagne kriterier for tildeling af § 18 midler er de formelle kriterier for ansøgningens form og indhold beskrevet. Derudover har Integrationsudvalget besluttet, at der primært gives støtte til frivillige organisationer og i mindre udstrækning til kommunale projekter. Støtten gives desuden hovedsageligt til aktiviteter og ikke til faste udgifter.

Af bilaget med sagsfremstilling fra [adresse] drøftelse af fokusområder for tildeling af § 18 midler fremgår det, at udvalget som udgangspunkt besluttede følgende kriterier i forbindelse med tildelingen:

* At en integrerende aktivitet går på tværs af kulturer, herunder også etnisk dansk kultur
* Integrerende aktiviteter er kulturformidlende og bygger netværk
* Kontinuerlige aktiviteter prioriteres frem for enkeltstående arrangementer

### Økonomiske konsekvenser

Ingen. De bevilgede midler tages fra de afsatte midler.

### Sagens forløb

08-12-2021 Integrationsudvalget 2021

Integrationsudvalget indstiller følgende fordeling af §18-midler på Integrationsområdet, på baggrund af de indkomne ansøgninger:

Følgende lever op til kriterierne for tildeling og tildeles det ansøgte

* Kalundborg Flygtninge Netværk:120.000 kr.
* Metal Midt-Vestsjælland mentor gruppe:11.500 kr.
* Røde Kors, Kalundborg: 12.000 kr.

Følgende lever ikke op til de af udvalget opstillede kriterier, hvorfor der ikke bevilges det ansøgte.

* Somaliske Internationale Kulturforening: 22.000 kr.

Således fordeles i alt: 143.500 kr. De bevilgede midler tages fra de afsatte midler.

 08-12-2021 Økonomiudvalget 2021

Anbefales i overensstemmelse med Integrationsudvalgets anbefaling.

 15-12-2021 Kommunalbestyrelsen
Godkendt.